**Аудитордың тәуелсіздігін сақтау бойынша «Самұрық-Энерго» АҚ-да қалыптасқан тәжірибе туралы ақпарат**

• Қоғамның Директорлар кеңесінің 2021 жылғы 23 қыркүйектегі шешімімен бекітілген «Самұрық -Энерго» АҚ-ның (бұдан әрі - Қоғам) аудиторлық ұйымдардың қызметтерін тарту саласындағы саясатының 11 -бабының 26 -тармағына сәйкес, Қоғам Аудитордан әр бес жыл сайын жоба серіктесін (аудит үшін негізгі жауапты адамды) ауыстыру қағидатын ұстануын талап етуге тиіс. Бұл нәтижеге жету жөніндегі сабақтастық жоспарын Аудитор дайындап, ауыстыру жүргізілгенге дейін бір жылдан кешіктірмей қарау үшін Аудит комитетінің және Экономика және қаржы жөніндегі басқарушы директордың қарауына ұсынуы қажет.

• Қоғамның Директорлар кеңесінің 2021 жылғы 23 қыркүйектегі шешімімен бекітілген Қоғамның аудиторлық ұйымдардың қызметтерін тарту саласындағы саясатының 12-бабының 27-тармағына сәйкес, егер Аудитор қызметкері ретінде Қоғамның міндетті аудитіне қатысқан немесе Қоғамға оны тағайындаған (сайлаған) күннің алдындағы екі жыл ішінде Аудитор қызметкері ретінде Қоғамның міндетті аудитіне қатысқан тұлғаны Қоғамның Басқарма мүшесі, басқарушы директоры, бас бухгалтері және Ішкі аудит қызметінің басшысы қызметтеріне тағайындау (сайлау) көзделген жағдайда, мүдделер қақтығысын болдырмау үшін оны тағайындау (сайлау) туралы мәселені әрі қарай қарау үшін ұсынылған үміткер бойынша Аудит комитетінің алдын ала мақұлдауын алу талап етіледі.

• Қоғамның Директорлар кеңесінің 2021 жылғы 23 қыркүйектегі шешімімен бекітілген Қоғамның аудиторлық ұйымдардың қызметтерін тарту саласындағы саясатының 13-бабының 28-тармағына сәйкес Сыртқы аудитор жыл сайын Қоғамның Директорлар кеңесінің Аудит комитеті алдында мыналарды:

- Аудитордың тәуелсіздігінің сақталғанын;

- Аудитор мен оның серіктестерінің Топ құрамына кіретін компанияларда қаржылық мүдделерінің жоқ екенін;

- аудиторлық топ мүшелерінің Қоғамда қаржылық мүдделерінің жоқ екенін;

- осы Саясатта көзделген жағдайларды қоспағанда, Қоғам мен Аудитор арасында қызмет көрсетудің басқа жағдайлары жоқ екенін;

- Қоғамның Аудиторға төлейтін сыйақысының ешбір бөлігінің төтенше жағдайларға байланысты төленбейтінін;

- Қоғамға көрсетілген әрбір қызмет үшін Аудитор алған сыйақының жалпы сомасы Ұлыбритания Біріккен Корольдігі мен Солтүстік Ирландия Машықтанған сертификатты бухгалтерлер қауымдастығының (the ACCA Rules of Professional Conduct) Кәсіби мінез -құлық қағидаларына сәйкес шегі Аудитордың Қоғамнан немесе Топтан қаржылық тәуелсіздігіне айтарлықтай әсер етпегенін, Аудитордың жалпы табысының 15 пайызынан аспауы керектиіс екенін;

- Қоғам мен Аудитор арасында ешқандай дау-дамайдың жоқ екенін растайды.